 ईआं सेई हुंदा ऐ जे जम्मू-कश्मीर च चर्चा करने लेई मुद्दें दा काल पेई गेदा ऐ जिसकरी इस गल्ला उप्पर चर्चा कीत जा करदी ऐ जे आंदोलने दे दरान पथराव करना सेई ऐ जां नईं।  21मीं सदी च एह मुद्दा चर्चा कीते जाने दे काबल ऐ जां नेईं इस गलला उप्पर जेकर कोई अपने आपै गी जकीन दोआने दा जतन करदा ऐ तां उस्सी अपने सिरै दे बालें गी थूह्‌ला पौग।  इस चाल्ली दिएं गललें करने आह्‌ले लोकें दे बंद द दमाकें दा इत्थुआं गै पता लग्गदा ऐ।  छड़ा कश्मीर च गै नेईं बलके हर थाहर प्रदर्शनकारिएं ते नौजोआन्ने दे गुस्से गी समझेआ जाई सकदा ऐ।  इस चाल्ली दे कुसै बी कम्मा गी नेआं संगत ठैहराना आसान ऐ ब आपसी लड़ाईएं च इक दूए उप्पर बट्टे बहराने जनेहिएं हरकत गी कुसा बी सभ्य समाज च स्वीकार नेईं कीता जाई सकदा ऐ।  सब्भने थमां माड़ी गल्ल एह ऐ जे इस चाल्ली दे कम्मे गी नेआंसंगत करार देने लेई धार्मिक प्रबंधें दा इस्तमाल करदे होई बैरी ते जनौरे गी बराबरी दा दर्जा दित्ता जा।  वरुण गांधी जनेह लोक बी एहदे थमां बक्ख नेईं हैन जेहड़े धर्म दे नांऽ उप्पर नफरता गी बढ़ावा देने दा कमम करा करदे न।  कोई बी धर्म कुसा चाल्ली दी हिंसा दी इजाजत नेईं दिंदा ऐ ते फ्ही धर्म दा स्हारा लेईऐ गल्ल गल्लें गी सेई ठैहराने दे जतन कैस्सी कीते जंदे न?  धर्म दी आड़ लैना अज्जकल हर कुसा लेई इक फैश्‍न दा रूप लैंदा जा करदा ऐ ते अपनी गलला गी सेई साबत करने लेई सच गी झूठ ते झूठ गी सच बनाई दित्ता जंदा ऐ।  एह प्रथा दक्खनी एशिआ च मती प्रचलित ऐ।  इत्थे फिरकापरस्ती दा भूत अपने पूरे जोश च ऐ।  इक संगठन दी फिरकापरस्ती दूए गी शुभकामनां दिंदी ऐ ते द वै रलिऐ समझदारी कन्नै इक थाह्र गी घट्ट करदे जंदे न जेहदी बजाह मुजब राजनीति धर्म कन्नै नेई जुड़ी सकदी ऐ। 